Polițiștii de la Secția 1 Craiova încearcă să stabilescă identitatea mai multor persoane implicate într-un scandal în urma căruia un bărbat de 33 de ani a fost tăiat cu o sabie. Scandalul a avut loc vineri noaptea, într-un bar de pe strada A.I.Cuza din municipiu.

Potrivit reprezentanților Inspectoratului de Poliție al Județului(IPJ) Dolj, victima agresiunii, care a primit primele îngrijiri medicale la Spitalul de Urgență Craiova, nu a rămas internată și nu a depus încă o plângere penală împotrive agresorilor. ”Bărbatul nu a depus o plângere la poliţie, iar polițiștii de la Secția 1 fac ceretări pentru a se stabili circumstanţele în care a avut loc incidentul“, a precizat Amelia Barbu, purtătorul de cuvânt al IPJ Dolj.